Kani Abafwile Bakabuuka?
Kani mungalabila ati . . .
inya?
koku?
cipale?
IFI BAIBOLO ILABILA
“Kukesa ukubuka pa mfwa.”—Ifyacitilwe 24:15.
KANI MULI BUCINE TUNGACETEKELA IFI BAIBOLO ILABILA?
Inya, ni pakuti:
BaLesa e Balengeshi ba mweo. Baibolo ileta baYehova Lesa ati ‘kantupuntupu ka mweo.’ (Amasamo 36:9; Ifyacitilwe 17:24, 25) Mu cinenene abapeele umweo ku bulengeshi bonse balikwete amakosa akubuusha abafwile.
BaLesa akale balibuushishe abafwile. Baibolo ilalabila pa bantunshi 8 aba babuushishe penka pano pa calo—abanice, abakulu, abalalume ne banakashi. Bambi palukupita lukoso impindi inini, pano umbi umuntu aali mu manda pa nshiku shine!—Yoane 11:39-44.
BaLesa balafwaisha ukubuusha abafwile nakabili. BaYehova balafiitilwa imfwa, balaibona ati mupate. (1 AbaKolinto 15:26) ‘Balafwaisha’ ukufumyapo uyu umupate, ukushilisha imfwa ili bakabuusha abafwile. Balafwaisha ukubuusha babo baanuka ati bakekale pa calo nakabili.—Jobo 14:14, 15.
IFI KUNGAMOFWENIKO UKWISHIBA ATI ABAFWILE BAKUBUUKA
Mukasangalashiwa kani umukwabenu afwa.—2 AbaKolinto 1:3, 4.
Tamukalukutiinapo ukufwa.—AbaEbeya 2:15.
Mukacetekela ati nakabili mukaba pamo ne bakwabenu abafwile.—Yoane 5:28, 29.
IFYAKWALAKANYAPO
Mba nindo tucekwila ne kufwa?
Baibolo ilaasuka ico icakwipusha pa IFYAKUTAŊGA 3:17-19 na ABALOMA 5:12.
bem_Latn quy_Latn bjn_Latn umb_Latn ita_Latn bem_Latn bem_Latn bem_Latn tum_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn cjk_Latn bem_Latn